
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	31.07.2026.
	
	Nr. RD-26-300-ir


	Par satiksmi praktisko pretmobilitātes mācību norises laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā Rīgas valstspilsētas pašvaldības Centrālās administrācijas Civilās aizsardzības pārvaldes 24.07.2026. vēstuli 
Nr. CACA-26-28-dv “Par praktisko pretmobilitātes mācību organizēšanu”:

1. Ņemt vērā, ka 07.08.2026. no plkst. 9.00 līdz plkst. 19.00 Ojāra Vācieša ielā, Rīgā, notiks praktiskās pretmobilitātes mācības.

2. Noteikt, ka 07.08.2026. no plkst. 9.00 līdz plkst. 19.00 tiks slēgta transportlīdzekļu (izņemot mācību dalībniekus, organizatorus, iesaistīto institūciju pārstāvjus un novērotājus) satiksme un gājēju kustība Ojāra Vācieša ielā, Rīgā, posmā no Uzvaras bulvāra līdz Mārupītes gājēju tiltam.

3. Par praktisko pretmobilitātes mācību organizēšanu atbild Rīgas valstspilsētas pašvaldības Centrālās administrācijas Civilās aizsardzības pārvaldes Operatīvās vadības nodaļas vadītājs Mārtiņš Valkovskis (tālrunis 67026021; e-pasts: martins.valkovskis@riga.lv).
4. Rīgas valstspilsētas pašvaldības policijai:
4.1. nodrošināt sabiedriskās kārtības uzturēšanu mācību teritorijā;

4.2. nodrošināt mācību teritorijas perimetra kontroli;

4.3. nodrošināt ierobežotas piekļuves zonas režīma ievērošanu un nepieļaut nepiederošu personu iekļūšanu mācību teritorijā smagās tehnikas darba laikā;

4.4. nodrošināt mācību zonas, ierobežotas piekļuves zonas, drošības zonas un novērotāju zonas režīma ievērošanu;

4.5. savas kompetences ietvaros sniegt atbalstu Rīgas valstspilsētas pašvaldības Centrālās administrācijas Civilās aizsardzības pārvaldei un citām iesaistītajām institūcijām mācību drošības nodrošināšanā.

5. Rīgas valstspilsētas pašvaldības Centrālās administrācijas Civilās aizsardzības pārvaldei nodrošināt teritorijas sakopšanu pēc praktisko pretmobilitātes mācību norises beigām.
6. Sabiedrībai ar ierobežotu atbildību “Rīgas luksofors” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu un satiksmes organizācijas tehnisko līdzekļu montāžu un demontāžu.

7. Rīgas valstspilsētas pašvaldības Centrālās administrācijas Komunikācijas pārvaldei:

7.1. nodrošināt informācijas par izmaiņām transportlīdzekļu satiksmē praktisko pretmobilitātes mācību norises laikā publiskošanu Rīgas valstspilsētas pašvaldības komunikācijas kanālu resursos;

7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

	Rīgas pilsētas izpilddirektors
	J.Lange


	Stoķis 67012708


Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

